Rêxitina HDPyî ya Xarpêtî waşt Meydanê Îstasyonî de Newroze pîroz bikero la walîtîye destûr nêda. Naye ser o partîyijan verê banê xo de eşkerayîye daye. Wekîla HDPyî ya Mûşî Gulîstane Kiliç Koçyigit zî tewrê eşkerayîye bîye.
Hemserekê HDPyî yê Bajarî Ali Yidirimî vera qedexeyê hêrsê xo ard ziwan û vat: ''Ma do sey kawayan xover bidê. Ma nê qedexeyî qebûl nêkenê. Ma do tim têkoşîn bikerê.''
Gulîstane Kiliç Koçyigit zî vat: ''Şima kamê ke ma rê Newroze qedexe kenê? Waştişê walîtîye çîyo? Çîyo ke zorê walî bêrehet keno çîyo? Ewro Kurdîstan û Rojhilatê Mîyanênî de semedê sereweratişê mazlûman adirê Newroze yeno tavistene. Eke şima vanê qey pê astenkerdişan û qedexeyan eşqê ma çîn kenê, şima zaf xelitîyenê. Şima şarê ma qetil kerd la nêeşkayî nasname, roşan û kulturanê ci ra raqilnê. Ewro bi mîlyonan ma kuçeyan de yê.''
Badê qiseykerdişan bi tîlîlî û çepikan govende ameye girewtene.
